Document ID: 31987R0381

*****
ΚΑΝΟΝΙΣΜΟΣ (ΕΟΚ) αριθ. 381/87 ΤΗΣ ΕΠΙΤΡΟΠΗΣ
της 6ης Φεβρουαρίου 1987
που τροποποιεί τον κανονισμό (ΕΟΚ) αριθ. 1694/86 για τη θέσπιση των λεπτομερειών εφαρμογής των σχετικών με τη χορήγηση πριμοδότησης για τις γεννήσεις μόσχων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1346/86 του Συμβουλίου της 6ης Μαΐου 1986 για τη χορήγηση πριμοδότησης για τις γεννήσεις μόσχων στην Ελλάδα, την Ιρλανδία, την Ιταλία και τη Βόρεια Ιρλανδία και για τη χορήγηση συμπληρωματικής εθνικής πριμοδότησης στην Ιταλία (1), όπως τροποποιήθηκε από τον κανονισμό (ΕΟΚ) αριθ. 4049/86 (2), και ιδίως το άρθρο 3,
Εκτιμώντας:
ότι ο κανονισμός (ΕΟΚ) αριθ. 1346/86 έδωσε την άδεια στα ενδιαφερόμενα κράτη μέλη να χορηγούν από 28 Απριλίου έως 31 Δεκεμβρίου 1986 την εν λόγω πριμοδότηση·
ότι, εν αναμονή του νέου καθεστώτος πριμοδότησης προς εφαρμογή στον τομέα του βοείου κρέατος, το Συμβούλιο παρέτεινε την προαναφερόμενη περίοδο έως τις 5 Απριλίου 1987·
ότι, σύμφωνα με το άρθρο 1 του κανονισμού (ΕΟΚ) αριθ. 1694/86 της Επιτροπής της 30ής Μαΐου 1986 που καθορίζει τις λεπτομέρειες εφαρμογής σχετικά με τη χορήγηση πριμοδότησης στις γεννήσεις μόσχων (3), κάθε μόσχος που γεννιέται κατά την περίοδο από 28 Απριλίου έως 31 Δεκεμβρίου 1986 μπορεί να επωφεληθεί της πριμοδότησης· ότι, έχοντας υπόψη την προαναφερθείσα παράταση, θα πρέπει να παραταθεί επίσης η εν λόγω περίοδος μέχρι τις 5 Απριλίου 1987·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 παράγραφος 1 πρώτη περίπτωση του κανονισμού (ΕΟΚ) αριθ. 1694/86, η ημερομηνία «31 Δεκεμβρίου 1986» αντικαθίσταται από την ημερομηνία «5 Απριλίου 1987».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Φεβρουαρίου 1987.

Labels: 6